Ringsaker er Innlandets største landbrukskommune, og flere av fylkets kommuner ligger på topp i landet i kontekst av samlet jordbruksareal. Totalt areal i drift i Ringsaker er cirka 190 000 dekar, som gjør kommunen til den nest største i landet etter Indre Østfold kommune. Ringsaker er også den fjerde største korndyrkingskommunen i landet, og blant de kommunene med flest husdyr. I tillegg er Østre Toten blant Norges 10 største landbrukskommuner etter areal.